PELIKAANIMIES LÄHTEE  LENTOON ELOKUVATEATTEREISSA 17.12.

Lasten elokuvavuoden odotettu kotimainen koko perheen elokuva Pelikaanimies saa  ensi-iltansa 17.12.  kautta maan.  Pelikaanimies-elokuvan on ohjannut lastenelokuvistaan palkittu Liisa Helminen. Elokuva perustuu Finlandia-palkitun Leena Krohnin kirjaan Ihmisen vaatteissa. Käsikirjoituksen ovat tehneet Liisa Helminen ja englantilainen William Aldridge. 

"Niin kauan kuin uni kestää,
niin kauan se ei ole unta"
Leena Krohn

Kaksi ystävystä, pelikaani ja 10-vuotias poika, seikkailevat maailmassa, missä toden ja mielikuvituksen raja on häilyvä. Pelikaani laskeutuu Suomeen ja kiinnostuu ihmisten elintavoista. Hän pukeutuu ihmiseksi, saa töitä oopperasta, ystävystyy 10-vuotiaiden Emilin ja Elsan kanssa ja rakastuu ihanaan ballerinaan. Paljastuttuaan dramaattisesti pelikaani joutuu eläintarhaan. Lapset auttavat pelikaania pakenemaan.

Tervetuloa elokuvan lehdistönäytöksiin elokuvateatteri Bristoliin (Mikonkatu 8):

to 11.11.  klo 16.00 Tähän näytökseen ovat toimittajat lapsineen lämpimästi tervetulleita!
ti    2.12.   klo 10.00 
ke  8.12.   klo 10.00

Pääosissa:
Pelikaanimies: Kari Ketonen
Emil: Roni Haarakangas
Talonmies: Jonna Järnefelt 
Postimies:Heikki Kinnunen 
Äiti: Liisa Kuoppamäki 
Isä: Tommi Raitolehto 
Elsa: Inka Nuorgam
Oopperan vahtimestari: Ismo Kallio
Ballerina: Anu Viheriäranta:
Muissa rooleissa:
Kristiina Elstelä, Seppo Pääkkönen, Antti Pääkkönen, Jussi Lampi ja Katariina Lohiniva, Anu Komsisekä ruotsalaiset Björn Andresen ja Pelle Sandberg.

Elokuvan on kuvannut Timo Salminen, jonka kuvaama elokuva Mies vailla menneisyyttä oli Oscar-ehdokkaana. Äänisuunnittelun on tehnyt kansainvälisesti arvostettu, tämän vuoden elokuvataiteen Finlandia-palkintoehdokas  Paul Jyrälä. Lavastajina ovat olleet Jussi Halonen, Samuli Halla ja Petri Neuvonen, pukusuunnittelijoina Marja Uusitalo ja Tiina Wilén, maskeeraussuunnittelijana  Riikka Virtanen. Graafisesta konseptista on vastannut multimediataiteilija Marita Liulia. Elokuvan on leikannut valtionpalkinnolla hiljattain huomioitu Jukka Nykänen. Musiikin on säveltänyt Tuomas Kantelinen ja koreografiasta on vastannut Jorma Uotinen. Elokuvan tuottaja on elokuvataiteen tämän vuoden Finlandia-palkintoehdokas Hanna Hemilä.

Pelikaanimieson suomalais-ruotsalainen yhteistuotanto. Suomalainen tuotantoyhtiö Lumifilm Oy on aiemmin tuottanut mm. kansainvälisesti palkitut ja levitetyt animaatioelokuvat Turilas & Jäärä ja Urpo & Turpo sekä Tove Janssonista ja Tuulikki Pietilästä kertovan dokumenttielokuvan Haru, yksinäisten saari. Ruotsalainen yhteistuottaja Anita Oxburgh Migma Filmistä on kansainvälisesti arvostettu elokuva-alan vaikuttaja. Ruotsissa elokuva lähtee teatterilevitykseen 20 kopiolla. 

Lisätietoja elokuvasta:
Tuottaja Hanna Hemilä, 0400 512 205, hemila@lumifilm.fi (paikalla alk. 6.11.2004)
Haastattelupyynnöt ja lisätietoja elokuvasta:
Toimistosihteeri Outi Gaib, 040 5139957, lumifilm@lumifilm.fi ¨
Lehdistömateriaalit: www.bvifinland.fi 

LUMIFILM Oy
Sörnäisten rantatie 27 C 5, 00500 Helsinki, Finland tel +358 9 6225 882 fax +358 9 6225 886 
www.lumifilm.fiwww.lumifilm.fi				www.lumifilm.fi				www.lumifilm.fi